[{"text_idx": "#000004", "text": "Vene va\u0308ed korraldavad ennast praegu Ukrainas u\u0308mber ning valmistuvad kolmandaks ru\u0308nnakulaineks, mille to\u0303rjumise ja\u0308rel vo\u0303ib Ukrainal avaneda vo\u0303imalus ka ise Venemaale oma tingimusi hakata esitama, u\u0308tles julgeolekuekspert Rainer Saks."}, {"text_idx": "#000006", "text": "\"Arvata vo\u0303ib, et po\u0303hipingutus tehakse praegu Kiievi haaramiseks. Vaadates va\u0308gesid, mis Venemaa on Kiievi u\u0308mber koondanud, siis arvata vo\u0303ib, et tahetakse linna ka u\u0308mber haarata, aga need u\u0308ksused viitavad ka linnalahingu vo\u0303imekusele ja seeto\u0303ttu vo\u0303ib eeldada, et Vene u\u0308ksused teevad katse linna sisse tungida,\" ra\u0308a\u0308kis Saks. \"Ma ei tea, kas see saab olema edukas, aga nad proovivad.\""}, {"text_idx": "#000007", "text": "Saks ra\u0308a\u0308kis ka, et kogu so\u0303ja va\u0308ltel on na\u0308ha, et Vene relvajo\u0303ud ta\u0308idavad Kremlist tulnud poliitilisi suuniseid, milleks on Kiievi, Mariupoli ja Odessa vallutamine."}, {"text_idx": "#000008", "text": "Seepa\u0308rast pommitatakse na\u0308iteks Mariupoli, kus tsiviilkahjudega pu\u0308u\u0308takse Ukraina so\u0303java\u0308elaste moraali murda, sest suur hulk tsiviliste ei lase so\u0303java\u0308elastel nii edukalt so\u0303dida. So\u0303jalise vo\u0303imekuse poolest suudaks Ukraina u\u0308ksused Mariupoli veel na\u0308dalaid enda ka\u0308es hoida, u\u0308tles Saks."}, {"text_idx": "#000009", "text": "Samuti on na\u0308ha, et ru\u0308nnakutega Mo\u0303kolijvile, mis asub Odessa ees, valmistutakse ru\u0308ndama Odessat, lisas ta."}, {"text_idx": "#000010", "text": "Saksa so\u0303nul pole na\u0308ha, et Ukrainal hakkaks inimjo\u0303udu nappima, arvestades seda, et riiki on pa\u0308rast so\u0303ja algust tagasi po\u0308o\u0308rdunud u\u0308le 100 000 mehe."}, {"text_idx": "#000011", "text": "\"Ukrainal vo\u0303idelda soovijate puudust ei ole ja la\u0308himatel aastatel ka ei tule, arvestades, kui palju on kodumaale tagasi saabunud mehi,\" to\u0303des ta. Saks ro\u0303hutas ka, et ukrainlasi on kaheksa aastat Donbassis peetud so\u0303jaga vormis hoitud, sealt on la\u0308bi ka\u0308inud 400 000 inimest, kes on saanud so\u0303jalise kogemuse. \"Ukrainlased pole sellised, kes loobuvad vo\u0303itlusest. Nad ei jookse laiali,\" to\u0303des ekspert."}, {"text_idx": "#000012", "text": "Kommenteerides va\u0308lisriikidest saabunud vabatahtlike rolli, ma\u0308rkis Saks, et neid pole veel u\u0308ksusteks formeeritud ning praegune info nn vo\u0303o\u0303rleegioni kohta on rohkem strateegiline kommunikatsioon vo\u0303i otse o\u0308eldes propaganda. \"Neil pole veel praegu so\u0303jalist ta\u0308hendust, aga nad vo\u0303ivad selle saada,\" u\u0308tles Saks."}, {"text_idx": "#000013", "text": "Ta leidis ka, et osa Vene u\u0308ksuste kaotusi tuleneb moodsast relvastusest, mida Ukrainale on tarnitud, aga ka ukrainlaste va\u0308ga heast va\u0308ljao\u0303ppest ja taktikast. Samas on roll ka kogu elanikkonna vastupanul, sest suur osa Vene poole kaotustest tuleb tagalas saadud lo\u0308o\u0308kidest, selgitas Saks."}, {"text_idx": "#000014", "text": "Samas on Venemaa ru\u0308nnakud tsiviilelanikele sihitud Ukraina elanikkonna vastupanu murdmiseks. Kui ohvrite arv la\u0308heb va\u0308ga suureks, saab see kogu maailma jaoks va\u0308ljakutseks."}, {"text_idx": "#000015", "text": "\"Ilmselgelt ei saa ja\u0308a\u0308da nii, et Venemaa u\u0308ldse ei vastuta [tekitatud kahjude eest], kui see so\u0303da kunagi la\u0308bi saab,\" to\u0303des Saks."}, {"text_idx": "#000016", "text": "Venemaad ei aitaks ka tuumarelv"}, {"text_idx": "#000017", "text": "Vastates ku\u0308simusele vo\u0303imaluse kohta, et Venemaa kasutaks Ukraina alistamiseks taktikalist tuumarelva, u\u0308tles Saks, et ka see ei pruugi Ukrainat murda."}, {"text_idx": "#000018", "text": "\"See oleks desperaatne ka\u0308ik, seda pole u\u0308kski riik teinud pa\u0308rast Teist maailmaso\u0303da. Sellisel juhul kasutatakse seda vo\u0303imalus ko\u0303igepealt hirmutamiseks,\" ra\u0308a\u0308kis ta. Lisaks on Venemaal vo\u0303imalus kasutada tuumas\u030cantaaz\u030ciks ka ho\u0303ivatud tuumaobjekte, mis peaks eelko\u0303ige la\u0308a\u0308neriike survestama. \"Ma arvan, et Ukraina ei kardaks ka tuumarelva kasutamist,\" leidis Saks."}, {"text_idx": "#000019", "text": "Lisaks on vo\u0303imalik, et kui Venemaal juhtkond tuumarelva kasutamise korralduse annab, vo\u0303idakse see ka\u0308sk ta\u0308itmata ja\u0308tta, leidis ekspert."}, {"text_idx": "#000020", "text": "Venemaa pu\u0308u\u0308ab muuta Ukraina la\u0308bikukkunud riigiks"}, {"text_idx": "#000021", "text": "Saksa hinnangul na\u0308itab Venemaa viimane pakkumine, mille kohaselt ja\u0308a\u0308ks president Volodo\u0303mo\u0303r Zelenski ametisse ja vahetatakse va\u0308lja peaminister, et Vene juhtkond on aru saanud, et jo\u0303uga Zelenskit maha vo\u0303tta ei saa."}, {"text_idx": "#000022", "text": "Nu\u0308u\u0308d pu\u0308u\u0308ab Moskva Ukrainale peale suruda tingimusi, mis ha\u0308vitaks Zelenski poliitiliselt, muudaks Ukraina la\u0308bikukkunud riigiks ja ha\u0308vitaks tema la\u0308a\u0308nesuunalise tuleviku."}, {"text_idx": "#000024", "text": "Tema so\u0303nul Gruusias Venemaa sellise eesma\u0308rgi saavutas, kus kaotus so\u0303jas viis Gruusia sisepoliitika tasakaalust va\u0308lja ning nu\u0308u\u0308dseks pole see riik enam to\u0303ena\u0308oline NATO liikmekandidaat."}, {"text_idx": "#000025", "text": "\"Ilmselt Ukrainaga loodetakse seda sama. Kuna riik on nii ko\u0303vasti pihta saanud, siis ei suudeta seda enam u\u0308les ehitada ja pikapeale langeb see taas Venemaa kontrolli alla,\" ra\u0308a\u0308kis Saks."}, {"text_idx": "#000026", "text": "Saks: Ukraina paistab ru\u0308nnaku eelduste loomisel edukas"}, {"text_idx": "#000028", "text": "Saks: la\u0308a\u0308neriigid ei reageeri enam Venemaa tuumaa\u0308hvardustele"}, {"text_idx": "#000030", "text": "Teadur: tuumarelva kasutamisel Ukrainas oleks va\u0308ga laiaulatuslik mo\u0303ju"}, {"text_idx": "#000031", "text": "Vene eksva\u0308lisminister: Putin ei ole tuumarelva kasutamiseks piisavalt hull"}, {"text_idx": "#000040", "text": "Suri Itaalia endine president Giorgio Napolitano"}, {"text_idx": "#000045", "text": "Pa\u0308a\u0308steametnik la\u0308ks pensionist ilmaja\u0308a\u0308mise pa\u0308rast kohtusse"}, {"text_idx": "#000046", "text": "Prokuratuur esitas Olerexile ja selle juhatuse liikmele kahtlustuse"}, {"text_idx": "#000048", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000052", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000060", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000063", "text": "Ettevo\u0303te Ridango sattus ku\u0308berru\u0308nnaku alla"}]